Ilijada
Ilijada (Ilias) Ep pripisan grčkom legendarnom pjesniku Homeru, nastao u 8 st. prije Kr., najstarije sačuvano djelo grčke i evropske književnosti. Naslovljen prema grčkom imenu Troje, Ilion, opisuje mitski pohod Grka na grad Troju i njegovo zauzimanje nakon duge opsade. Opsežno je djelo, spjevano u 15 696 heksametara, a kasnije podijeljeno na 24 pjevanja. Opisana radnja ograničava se na događaje u posljednjoj, desetoj godini trojanskoga rata, no brojne epizode i digresije upućuju i na ranije događaje, mitske razloge ratnog pohoda te porijeklo i zgode iz života pojedinih likova, kao i bogova koji izravno sudjeluju u zbivanjima, podijeljeni u suprotstavljene skupine.